Terkakom

Terkakom (en escritura iberica 40px) yera una ciudat celtibera, perteneixient a os belos, situada en l'actual Tierga y amanada por o tanto a las ciudaz de Bilbilis y Sekaisa.

Bi heba amán unas menas de fierro, lo que permitió cudir a primerías d'o sieglo I aC dos emisions de moneda con cabeza masculina con delfins en l'anverso y chinete con lanza en o reverso. Amás se i feban armas y escudos, asinas como ainas de labranza u ferraduras.

Os romanos conoixeban a importancia d'ista ciudat y as suyas menas por o que facioron pasar por astí a calzada que uniba Caesaraugusta con Asturica Augusta, as actuals Zaragoza y Astorga, a ciudad mas important d'o Nord-ueste peninsular por ixas envueltas.

Toponimia
O toponimo "Terkakom" u "Tergakom" incluye o chenitivo plural celta "kom", por o que podría traducir-se como “os de Terka u Terga”. Encara en o sieglo XII bi ha documentos que fan referencia a Tierga como "Terga". O nombre Tierga se relaciona a sobén con a radíz celta pa la parola mercau.

 Vinclos externos 
  Tergakom, Tierga en la Antigüedad
  Las monedas con leyenda Tergakom

Categoría:Ciudaz celtiberas en Aragón
Categoría:Tierga